Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Espainiako Itzuliaren balantze ekonomikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 15ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Iazko urriaren 15ean parlamentari honek eginiko galderak lorturiko erantzuna ikusirik (galderaren espediente-zenbakia: 10-20/PES-00263), honako hau jakin nahi du:

1. Zer gastu publiko jarri da guztira (Nafarroako aurrekontu orokorretatik, enpresa publikoetatik eta toki entitateetatik) Espainiako Itzulia egiteko?

2. Entitate publikoek (Nafarroako Gobernuak, enpresa publikoek eta toki entitateek) zenbateko diru-sarrerak izan dituzte guztira?

3. Egin al du Nafarroako Gobernuak Espainiako Itzuliaren balantze ekonomikorik? Baiezkoan, horren kopia eskatzen dugu.

Iruñean, 2021eko otsailaren 11n.

Foru parlamentaria: Maiorga Ramírez Erro